
Το Παράρτημα Θεσσαλονίκης της Ελληνικής Εταιρίας Προστασίας Αυτιστικών Ατόμων σε συνεργασία με το Πανεπιστήμιο της Β. Καρολίνας  διοργανώνει τριήμερο σεμινάριο στις 22,23,24 Ιανουαρίου 2010 για το πρόγραμμά TEACCH στη Θεσσαλονίκη.
Το Σεμινάριο απευθύνεται σε επαγγελματίες ψυχικής υγείας (Παιδοψυχίατροι, Ψυχολόγοι, Λογοπεδικοί, Εργοθεραπευτές, Ειδικοί Παιδαγωγοί, Δάσκαλοι, κ.λ.π.) καθώς και σε γονείς παιδιών με αυτισμό.  
Περίληψη Σεμιναρίου:

Το πρόγραμμα TEACCH (Θεραπεία και εκπαίδευση Παιδιών με Αυτισμό και Διαταραχές Επικοινωνίας), αναπτύχθηκε πριν από 35 χρόνια από τον καθηγητή Eric Schopler, ως εξειδικευμένο τμήμα του Τομέα Ψυχιατρικής του Πανεπιστημίου του Chapel Hill, στη Βόρεια Καρολίνα των ΗΠΑ. 

Το πρόγραμμα στηρίζεται στην κατανόηση των βασικών διαταραχών που χαρακτηρίζουν τον αυτισμό και στον τρόπο με τον οποίο επηρεάζουν την προσαρμογή και τη λειτουργικότητα του ατόμου στο κοινωνικό περιβάλλον. 

Το τριήμερο σεμινάριο του προγράμματος TEACCH, εστιάζεται στις βασικές αρχές της Δομημένης Εκπαίδευσης, όπως εφαρμόζονται στην αντιμετώπιση του αυτισμού και των διάχυτων αναπτυξιακών διαταραχών. Εστιάζεται επίσης στην αξιολόγηση και εξατομίκευση των εκπαιδευτικών προγραμμάτων, στη γενίκευση των γνώσεων που κατακτά το άτομο με αυτισμό σε διαφορετικά περιβάλλοντα, στη συνεργασία γονέων και επαγγελματιών και στην πρόληψη των προκλητικών συμπεριφορών.
Ομιλήτρια : Catherine Faherty. 

Σε ηλικία 13 χρονών, ενώ εργαζόταν σε μια κατασκήνωση για παιδιά με ειδικές ανάγκες, η Catherine Faherty αντιλήφθηκε ότι αυτή θα ήταν η δουλειά της για την υπόλοιπη ζωή της. Στη διάρκεια των σπουδών της εργαζόταν κάθε απόγευμα σ' ένα σχολείο για παιδιά με ειδικές ανάγκες. Στη συνέχεια, εργάστηκε πολλά χρόνια ως δασκάλα, σε κανονικά και ειδικά σχολεία. Το 1985 δίδαξε σε μια πρότυπη τάξη TEACCH και αργότερα προσλήφθηκε ως θεραπεύτρια και εκπαιδευτής ατόμων με αυτισμό και συναφείς διαταραχές στο Asheville TEACCH Center του Πανεπιστημίου της Β. Καρολίνας-ΗΠΑ. Εκεί εργάζεται μέχρι σήμερα με παιδιά και ενήλικες με αυτισμό και τις οικογένειές τους και συμμετέχει σε εκπαιδευτικά προγράμματα για τον αυτισμό διεθνώς. Είναι η συγγραφέας του βιβλίου ‘Σύνδρομο Asperger…. Τι Σημαίνει Για Μένα;' Το επόμενο βιβλίο της για άτομα με αυτισμό εστιάζεται στην κατανόηση της ασθένειας και του θανάτου και θα εκδοθεί σύντομα. Η Catherine, Ελληνικής καταγωγής, παραχώρησε τα δικαιώματα για τη μετάφραση των βιβλίων της στην Ελληνική Εταιρία Προστασίας Αυτιστικών, για να υποστηρίξει την αποστολή της. Είναι μέλος του “ Social Stories Team ” της Carol Gray και εκπαιδεύει γονείς και επαγγελματίες σ' αυτή τη μέθοδο.

Κόστος Συμμετοχής:

280€  Για όλες τις κατηγορίες. 

Η Εγγραφή περιλαμβάνει:

Παρακολούθηση του σεμιναρίου, μετάφραση στην ελληνική γλώσσα, εκπαιδευτικό υλικό και σημειώσεις TEACCH, καφέ στα διαλείμματα, ελαφρύ γεύμα και βεβαίωση παρακολούθησης σεμιναρίου

Διαδικασία Εγγραφής:

Συμπλήρωση του εντύπου εγγραφής και κατάθεση του 50% του συνολικού ποσού ( 140 € ) στη γραμματεία του Κέντρου Ημέρας ή στον ακόλουθο Λογαριασμό τραπέζης: ALPHA BANK, Δικαιούχος : ΤΣΑΜΠΟΥΡΗΣ Γ. , ΜΟΥΔΙΩΤΗ Π.,., Αρ. Λογαριασμού :703-002101-255869 έως τις 30.6.2009 ( Οποιεσδήποτε τραπεζικές επιβαρύνσεις βαρύνουν τους συμμετέχοντες. Προσωπικές Επιταγές δεν γίνονται δεκτές ).

Το συμπληρωμένο Έντυπο Εγγραφής μαζί με ένα αντίγραφο του καταθετηρίου τραπέζης, να αποστέλλεται με fax στο : 2310 241287 όπου θα αναγράφεται το όνομα του συμμετέχοντος ή ηλεκτρονικά στο kh_thess@autismgreece.gr. Η εξόφληση του συνόλου ποσού πρέπει να γίνει μέχρι 15.11.2009 

Διαδικασία Επιβεβαίωσης:

Έγκυρη θεωρείται η συμμετοχή όταν ακολουθείται από επιβεβαίωση της γραμματείας του Κέντρου Ημέρας Ε.Ε.Π.Α.Α. παράρτημα Θεσσαλονίκης. Θα επιβεβαιωθεί με fax ή e-mail η συμμετοχή μετά απο παραλαβή του εντύπου εγγραφής και της απόδειξης της κατάθεσης. Εαν δεν ακολουθήσει επιβεβαίωση εντός 15 ημερών απο την ημερομηνία κατάθεσης παρακαλούμε επικοινωνήστε με την γραμματεία του Κέντρου Ημέρας.

Ακυρώσεις Εγγραφών:

Δεν γίνονται δεκτές. Γίνονται δεκτές αντικαταστάσεις ονομάτων.

Πληροφορίες - Γραμματεία Σεμιναρίου:

Κέντρο Ημέρας Ε.Ε.Π.Α.Α. Θεσσαλονίκης, Βερατίου 5, πίσω από τον Σ.Σ. Θεσσαλονίκης 

2310 241 287,kh_thess@autismgreece.gr

